**VEDTÆGT**

**For samarbejde mellem menighedsråd i Kgs. Lyngby Provsti, Helsingør Stift**

**om**

**fælles annoncering i forbindelse med Folkekirkens Nødhjælps årlige sogneindsamling**

**§ 1. Aftalens parter og hjemsted**

Denne aftale indgås mellem alle menighedsråd i Kgs. Lyngby Provsti, Lyngby-Taarbæk Kommune, Helsingør Stift.

Stk. 2. Grundlaget for aftalen er ”Lov om Menighedsråd” §42a og 42a samt §5. stk. 6-7 og §17g stk. 4 i ”Lov om folkekirkens økonomi”.

**§ 2. Formål**

Samarbejdet har til formål at sikre de økonomiske forudsætninger for kirkernes fælles annoncering i forbindelse med Folkekirkens Nødhjælps årlige sogneindsamling.

Samarbejdet flytter ikke hverken ansvar eller kompetencer fra det enkelte menighedsråd.

**§ 3. Beskrivelse af samarbejdsprojektet**

Kirkerne i Kgs. Lyngby Provsti, der deltager i Folkekirkens Nødhjælps årlige sogneindsamling, oplyser om dette ved annoncering i lokalavisen Det grønne Område. Annoncen oplyser om indsamlingssteder, mødetider med mere.

**§ 4. Økonomi**

Udgiften til samarbejdet afholdes af provstiudvalgskassen jf. §17g stk. 4 i ”Lov om folkekirkens økonomi”.

**§ 5. Tilsyn og opløsning**

Provstiudvalget fører tilsyn med samarbejdsprojektet.

Stk. 2. Der orienteres om samarbejdsprojektet ved budgetsamrådet i provstiet.

Stk. 3. Enhver tvist om forståelsen eller fortolkningen af nærværende vedtægt eller om samarbejdet i henhold til vedtægten kan indbringes for biskoppen til afgørelse.

Stk. 4. Vedtægten for samarbejdsprojektet kan ændres, ligesom samarbejdsprojektet kan bringes til ophør, ved beslutning på budgetsamråd i henhold til ”Økonomiloven” §5 stk. 6.

Stk. 5. Ved ophør af samarbejdet føres ligningsmidlerne tilbage til Kgs. Lyngby Provsti.

**§ 6 Ikrafttræden**

Samarbejdet i henhold til denne vedtægt er sket siden 2010 og med en Provstiudvalgsbeslutning i 2011. Vedtægten fremlægges til vedtagelse på budgetsamrådet i 2017, så det langvarige samarbejdes formalia bliver bragt i orden.

**§ 7. Offentliggørelse**

Denne vedtægt offentliggøres på Helsingør Stifts hjemmeside. Desuden kan den fås ved henvendelse til Kgs. Lyngby Provsti, Christian X’s Alle 118, 2800 Kgs. Lyngby.

Vedtaget på budgetsamråd den 6. september 2017